Kauniaisten metodistiseurakunta

Kauniaisten metodistiseurakunta (ruots. Grankulla svenska metodistförsamling) on Kauniaisissa toimiva metodistiseurakunta. Seurakunta on itsenäistynyt vuonna 1930. Seurakunnan pastorina toimii Monica Lundgren. Seurakunta kuuluu Finlands svenska metodistkyrka -kirkkokuntaan. Historia Metodistit aloittivat toimintansa pääkaupunkiseudulla 1880-luvun lopulla ja rekisteröityivät uskonnolliseksi yhdyskunnaksi. Helsinkiin muodostui metodistiseurakunta nimeltään Emanuel-kirkko, joka perusti lastenkodin Kauniaisiin. Metodistipastori Karl Hurtig aloitti vuonna 1912 hengellisten kokousten pidon Kauniaisten yhteiskoulun juhlasalissa. Hänen julistuksensa sai vastakaikua, ja vuonna 1917 Kauniaisiin rakennettiin oma Betlehem-kirkko. Kirkko vihittiin käyttöön 10. kesäkuuta 1917, ja sen arkkitehti oli Atte Willberg. Alkuvuosina kirkko oli Emanuel-kirkon sivukirkko, kunnes Kauniasten metodistiseurakunta itsenäistyi vuonna 1930. Työ osoittautui menestyksekkääksi. Kauniaisten metodistiseurakunta irtautui vuonna 1930 Helsingin Emanuel-kirkosta, joskin se saavutti täydellisen riippumattomuuden vasta vuonna 1968. Samana vuonna Betlehem-kirkkoa laajennettiin Yhdysvaltain metodistien tuella. Suerakunnassa oli tällöin 90 jäsentä, mutta nuorisotyössä oli mukana 250 nuorta. Kirkon yhteyteen valmistui tuolloin ajanmukaiset nuorisotilat. Metodistiseurakunnalla oli käytössään myös nuorison vapaa-aikakeskus. Vuonna 1972 lastenkoti sai uudet tilat, ja entisen lastenkodin rakennuksen tilalle tuli seniorikoti eläkeläisille. Katso myös Metodismi Suomessa Luettelo Suomen metodistiseurakunnista Lähteet Elfving, Björn: Metodistkyrkan i Finland 100 år. Metodistkyrkan i Finland, 1981. ISBN 951-99587-1-1 Ojanen, Eeva: Espoon seurakuntahistoria. Espoon seurakunnat, 1990. ISBN 951-99899-4-3 Viitteet